
ACTUL 1 


SCENA I 


VIZIRUL KIPRIULI 
N-aţi trimis haraciul! Spune Constantine, 
Domnul Gheorghe Ghica va să se dezbine 
De sultanul asfel cum a uneltit 
Blestematul Mihnea ? De la răsărit 
La apus, sultanul multe țări domneşte, 
Dar ca țara voastră, ce înnebunește 
Şi doreşte moartea, n-am văzut mai rea! 
Ce fel? O răscoală a-ncetat abia 
Şi-alta se ridică, cuib de turburare 
Unde nici o pace viața nu mai are! 
(Către Mustafa-Pașa.) 
Mustafa ! Ia oaste și acolo treci, 
Du-te, pune-un capăt certelor lor seci. 
Tu să iei domnia din această țară 
Și pe domnul Ghica Gheorghe, fă să piară! 
(Mustafa se închină şi iese.) 
CONSTANTIN POSTELNICU 
(cade în genuchi la picioarele vizirului) 
Doamne! Eşti puternic ca un Dumnezeu 
Şi-asfel în genuche cad și te rog eu 
De această ţară să ai îndurare, 
Şi să ierți, stăpine, rătăcirea care 
E datoare poate unor vitrigi fii £... 
VIZIRUL KIPRIULI 
Mine din biserici vom face geamii. 

sirdis 


POSTELNICU €. CANTACOZIN 


Preaînalte doamne ! Țara nu e rea; 

Şi cu ura morţii nu lovi în ea! 

Eu sunt rău! În mine, daca vei, loveşte. 
Dar această țară, doamne, o fereşte ! 
Daca vreţi o jertfă, jertfă să fiu eu! 
Vă-mpăcaţi minia în sîngele meu ! 
Doamne, pentru ţară, eu îţi cer iertare. 
Au greșit românii; însă tu eşti mare. 
Celui ce e mare, doamne, nu e greu 

A ierta ; ești mare, ca un Dumnezeu, 


` KIPRIULI 


(întînzind mina lui Constantin post.) 


N 
3 Țara-ți datorează drepturile sale. 


t sot 


Scoală-te şi şterge lacrămile tale,, ; 

Semn de slăbiciune. Țara ta va fi 

Ce-a fost totdauna. Domnul va trăi, 

Dar va perde:tronul. Alt domn. voi să fie: 
Tu vei fi acela ; iîţi dau toate ție. 


P. C. CANTACOZIN 


Mulţumesc, 0, doamne, pentru ţara mea ; 
Dar nu voi domnia. Sunt nedemn de ea; 
Sunt bătrîn acuma; mina nu'va ţine 
Sceptrul cu putere la așa-nălțime. 


KIPRIULI 


Mulţi mai tineri încă din aşti domni români 
Au avut o mină slabă de bătrîni. 

Aşadar numește tu pe cine vrei 

Din boierii țări, sau copiii tăi. 

Mergi şi te gîndeşte şi alege bine, 

Căci orice răspunderi te privesc pe tine. 

SCENA II 
(O cameră la Constantin postelnicul.) 
GRIGORE GHICA, MARIA 


GRIGORE GHICA 


Ştiu că ne iubeşte... Eu voi să vorbesc 
Mai întîi cu dinsul cele ce gindesc. 
Vei vorbi în urmă ; ştii ce ai a spune. 
Zimbete, răsfăţuri, lacrimi, rugăciune 
Sunt ale femeii arme ce robesc 
Tot ce are tare sufletul omenesc ! 
Toţi ştiu că vizirul, lui Cantacozin 
Lasă să dea tronul cui va el, și vin 
Astăzi să îl ceară cu rugă ferbinte. 
Dulcea mea Maria, s-apucăm nainte ! 
Fermecă dar omul ce printr-o-ntimplare 
Neaşteptată,-n mină tronul țării are. 
(Intră post. Const. Cantacozin.) 


P. C. CANTACOZIN 
Tinără pereche, bine aţi venit. 
Voi vedeţi în mine un-om fericit. 
GRIGORE GHICA 
Ai scăpat de moarte pe al meu părinte ! 


P. C. CANTACOZIN 
Am scăpat eu țara de a fi morminte. 


GRIGORE GHICA 
Kipriuli pe tine te-a-mputerit 
Să alegi pe domnul; deci eu am venit, 
De găsești că, este pentru ţară bine, 
Şi de-ţi am credinţa, să mă-alegi pe mine! 
MARIA 
Din a ta voinţă noi nu vom ieși. 

GR. GHICA 
Voi fi domn ; tu însă mă vei cirmui. 
P. C. CANTACOZIN 
Multe zice omul, dar puține face. 


GR. GHICA 
Eu voi face numai ție ce îţi place. 


MARIA 


Ca pe un părinte noi te vom iubi. 
Iţi jurăm noi ție. 
G. GHICA. 
Şi de vei voj, 

Jurămîntul nostru îl suscriu îndată. 
Eu îl am cu mine scris de mine, iată. 

(Scoate o hirtie scrisă și o citește.) 
„Dat-am astă carte lui Cantacozin, 
Marele postelnic şi bunul creştin, 
Ca venind odată eu pe tronul ţării, 
Demna lui persoană să nu dau uitării. 
Ca pe un părinte jur eu să-l iubesc, 
D-ai săi toţi jur încă eu să îngrijesc. 
Din a lui voință să nu fiu afară. 
Să-l întreb la toate ce voi face-n țară, 
Dări să nu plătească, ci să-l ajutăm 
Noi întotdauna, piri să n-ascultăm 
Daca vreodată l-ar piri neştine. 
Dumnezeu cu ură să lovească-n mine 
Daca-nscrisu-acesta nu voi împlini, 
Daca vreodată în el aş lovi, 
Daca vreodată l-aş lăsa să fie 
Depărtat de mine şi de la domnie“. 


P. C. CANTACOZIN 


Dar dregătorie nu voi să primesc. 
Scrie tu din parte-mi! Scrie, eu doresc! 
(El ia hirtia, o îndoiește și o pune în sîn.) 


Vino la vizirul !... 

MARIA 


Cît îţi mulțumesc, 
(ii sărută mina.) 


SCENA III 


(O cameră la palat în București.) 


DOMNUL GR. GHICA, DOAMNA MARIA, CONST. POST, 
STROE LEORDEANU, VISTIERUL DUMITRAȘCU, boieri, ostași 


DOMNUL GR. GHICA 
(către post. Canta.) 

Bunul meu părinte ! Miîndrul Kipriuli 
Încetind din viaţă, fiul său veni 
Satruzan. Acesta, în a sa dorință 
De a-și face nume printr-o biruinţă, 
Către unguri poartă pradă, moarte, foc. 
Și-ncă scrie mie, cu oştiri din loc 
Să mă duc la dînsul pe vrăjmaș a bate. 


P. CONST. CANT. 


Un război îmi place pentru libertate. 
Însă voi acuma mergeţi și luptați, 
Lanţurile voastre ca să le păstraţi. 

O, sărmanii popoli nevoiţi să piară 

Ca să întărească crudele lor feară ! 

Nu aveţi ce face, cată să urmaţi 

Pe această cale, să vă sfișiați 

Fără mîngiierea că muriţi în lume 
Pentru țara voastră, sint şi dulce nume!... 
Mergeţi ! căci un popul ce să lupte ştie, 
Chiar cînd el se luptă pentru-a lui robie, 
Gel puţin arată că-i demn a trăi 

Și e demn să fie liber într-o zi. 

Eu nu merg la luptă; virsta nu mă lasă, 
Voi trimite însă toată a mea casă, 

Pe trei fii, acesta, Drăghici, Constantin, 
Și Șerban sunt fala lui Cantacozin. 

POST. C.- CANTAC, STROE LEORDEANU, 


N-au minţit în viaţă și nici unul ştie 
Ce ẹ o trădare sau o, mişelie; 

Mila și disprețul ei n-au însuflat 

Şi la fala morții nu au tremurat. 


DOMNUL GR. GHICA 


Eu lipsind din țară, doamna locu-mi ţine. 
Vel vist. Dumitraşcu, om de mare bine, 
Stroe Leordeanu o vor asculta 

Pi -mpreună ţara ei vor îndrepta. 

"Tu, o, Constantine, vei avea veghere 

` Peste toți și sfatul ţie sfat va cere. 

Iar tu, doamnă dulce, pasere de cer, 

În ast timp scurt, schimbă al tău caracter, 
Uită pe femeie ! Smulge cu tărie 

Inima din sînu-ţi, să nu-ţi strice ţie. 

Ura şi amorul la femei au joc. 

Inimii, o, doamnă, să nu dai tu loc. 

Pe această :cale către strălucire 

Ce îi zic putere, mintea pe simţire 

Cată să domnească ! Este mare-un domn 
Cînd el nu îşi urcă patima pe tron! 

Și acum, la arme! 


CONST. POST. 

O, mărire ţie, 
Doamne, tu ce-n viață încă îmi dai mie 
Marea mulţumire să mai văz la noi 
Pe români sub arme, mergînd la război ! 
Unde ești tu, Mihnea, ce cu ironie 
Aruncai pe ţară hulă, mișelie ? 
Cînd boierii ţării nu voiau a-ți da 
Țara ca să fie o moşie-a ta. 
(Domnul pleacă urmat de boieri și ostași.) 


SCENA IV 


(O cameră la palat; apartamentul doamnei Marii.) 
VISTIERUL 

DUMITRAȘCU 


POSTELNICUL C, C, 
De la domnul nostru, doamna știre are ? 


STROE LEORDEANU 
Dupe patru zile de împresurare 
Uivarul cetatea de turci s-a luat. 
Şi se scrie doamnei că-ai tăi fii au dat 
Cite trei în lupte semn de bărbăţie; 
Constantin cel june, care ţi-e drag ţie, 
Prin a lui virtute s-a deosebit. 


CONST. POST. 
Spuneţi, spuneţi încă !... Eu sunt fericit ! 
VISTIERUL DUMITRAȘCU 


Iată, vine doamna. Doamna îţi va zice. 
(Intră doamna Maria.) 


DOAMNA 
Postelnice! Veste ca să fii ferice. 
Fiii tăi în luptă nume şi-au făcut; 
Însă cel mai tinăr pe toţi a-ntrecut. 
Astfel scrie domnul. 
Dar oștirea ţării... 


POST. CONST. €. 
A sa datorie și-a făcut? 


DOAMNA 


Uitării 
Astă biruinţă nu se va jertfi. 
Şi românii bine le va aminti, 
Istoria lumii daca vreodată 
Se va scri d-o pană de turci neatirnată. 


CONST. POST. 


Vestea este bună, noi vă mulţumim. 
Dar la ale țării noastre să venim. 

Stroe Leordene, cum și tu vistiere, 
Domnul puse sfatul sub a mea veghere. 

Dar voi faceţi totul fără să ştiu eu. 
Faceţi lucruri rele, pre sufletul meu ! 
Aţi lovit cu moarte fără judecată 

Pe mulţi, ați;pus birul cel rău pe găleată, 
Aţi făcut risipă în ai ţării bani, 

Cum nu se făcuse în cei mai răi ani. 

Nu mai este-n ţară nici o chezășie. 
Pentru viaţă, cinste, muncă, avuţie, 
Legile sunt mute. Voi, care domniţi, 
Prin voința voastră le înlocuiți. 

Asta nu mai merge. Domnul, la plecare, 
Zisu-v-a cu mine la orice lucrare 

Să daţi sfat; cu mine voi nu ați lucrat. 
La fiimic ce faceţi nu m-aţi întrebat. 
Dar nesocotința mi se pare-amară. 

Deci voi trece încă peste ea! De ţară, 
De domnie este vorba; ce aţi urzit 
Țara tot lovește, tronul a slăbit. 


DOAMNA MARIA 
O, bătriîne, aspre vorbe tu zici mie. 
STROE LEORDEANU 

(către doamna) 
Dar de unde oare vine-a lui trufie ? 
Astă cutezare cată-a vesteji ! 

DUMITRAȘCU 

(către doamna) 
Vezi cum nalță fruntea ? Trebuie-a-l lovi? 


DOAMNA MARIA 

(către postelnicul) 
Tu vei, o, bătrine, să domnești ? De unde 
Astă cugetare, ce n-o mai ascunde, 
Cu toată-ngrijirea care voi vă daţi ? 
Din nebuna poftă ca să răsturnați! 
Tu vei tronul țării, tu, ce eşti în ţară 
C-un picior în groapă și cu altu-afară ! 
Sau îi vei tu oare pentru ai tăi fii ? 


302 


Tu să fii domn ţării ? Dar de unde vii? 
Nu ştii că în gură nu mai ai un dinte? 
Ai perdut, sărmane, cea din urmă minte. 
În copilărie nu te simţi intrat ? 

Voi, această țară, aţi îngenucheat. 
Pentru că stăpinul, la a sa plecare, 
Zise să-ţi dăm ţie seamă și-ascultare, 
Ai crezut, bătrine, și n-ai priceput 

Că a ris de tine căci eşti abătut ? 

De al tău amestec eu simț obosire, 
Locul tău d-acuma este-n mănăstire. 
Nu e la domnie! 


P. C. CANTACOZIN 
Doamnă, sunt mirat 

De aceste vorbe ce n-am meritat. 
Nu uitaţi voi însă că astă domnie, 
Că astă putere, o datoraţi mie! 
Nu uitaţi înscrisul care voi mi-aţi dat, 
La oricare faptă să fiu ascultat ! 
N-aruncaţi cu tină în acel ce poate 
Numai cu o vorbă tron, putere, toate, 
Ca un fum la vinturi a le risipi... 


DOAMNA 
Ne ameninți încă ! 
STROE LEORDEANU 


(către doamna) 
Trebuie a-l lovi ! 


DOAMNA 
Ştii ce zici, bătrîne ? Dar măsoară bine 
Vorbile amare, căci e rău de tine! 
P. C. CANTACOZIN 


Nu voi tronul ţării : l-am avut, l-am dat. 
Voi să fie mare: voi l-aţi degradat. 

Și bătrinul-acela ce v-a dat putere 
Astăzi socoteală vine a vă cere. 

Aţi călcat înscrisul, şi în țara mea 
Aţi lovit; prin mine azi vorbește ea. 
DOAMNA 
Eu am tronul ţării ; astăzi eu domnesc, 
Ca pe sticla slabă poci să te zdrobesc. 
P. C. CANTACOZIN 


Ai puterea ; însă spre a face rele, 
A te-ascunde-n umbra-i cu faptele tele 


„Ce se ruşinează soarele-a vedea. 


O, sărmană ţară !... 
DOAMNA 
(dindu-i o palmă) 
Iată fapta mea! 
P. C. CANTACOZIN 
(cu.singe rece, intorcindu-i și celalt obraz) 
Mai'loveşte-o dată ! 
(Intră mai mulți curteni.) 


DOAMNA 


O, veniți! Vedeți 


Pe bătrînu-acesta ? Nu o să credeți ! 
Eu i-am dat o palmă, știți ce întîmplare 
A născut aceasta ? Ce nerușinare ! 
Cine vreodată ar fi cugetat, 

El, părinte-al nostru, el, de ani surpat, 
El, cu plete-albe, astăzi să cuteze 

Vorbe neiertate mie să-ndrepteze ? 


P. C. CANTACOZIN 


Asfel cum s-ascunde șarpele sub crin 
Inima-ţi, năpîrca plină de venin, 

E ascunsă-n forma cea mai răpitoare 

A femeii dulce şi cerească floare 

Ce urseşte cerul spre a-ntineri, 

Cu zimbirea-i, fruntea astui om d-o zi, 
Pe această vale unde tot ce crește 

Sub a morţii mină cade, se zdrobește ! 
Cerul care face asfel de minuni, 

Cind pe a ta.frunte puse dragi cununi 
De o frumuseţe și dulceaţă vie, 

A vrut să arate a sa ironie ? 

Daca al tău suflet nu ar fi perdut 

Tot ce-a fost rușine, eu aș fi putut 

Faţa ta, prin fardul care o-nveleşte, 
Să-o fac să roşească. Rușinea-ţi lipseşte, 
Inima-ţi e moartă. Te zbirlește,-o, heară ! 
Iată prada! Strînge ale tale gheară. 
Scoate, o, năpircă, limba cu venin 

Şi înfige-n viaţa lui Cantacozin ! 

Şi ca scorpiușul ce din viață pasă 

Cînd înfige acul, mușcă, acul lasă, 

Și mori lingă prada.câre-ai veninat ! 


STROE LEORDEANU 
Ai cercat la doamna”? 


P. C. CANTACOZIN 
Să fii blăstemat ! 
Tu şi toți aceia ce vorbesc ca tine! 
UN CURTEAN 

Vedeţi voi, bătrînul, fără de ruşine 
Ce prin câp ii trece lui ce pe pămînt 
A întins piciorul în al lui mormînt ? 

STROE LEORDEANU 
Îi strigaţi cu huideo ! 


O VOCE 
Ho! hu! huidu-ho! 
(Const. P. C. iese.) 

SCENAV 


(Pe strada palatului, poporul adunat.) 


UN POPORAN 
Iată, iese moșul ! 


ALT POPORAN 
Cu huideo să-i dăm ! 


ÎNTIIUL POPORAN 


Ce-a făcut ? Se cade întîi să aflăm. 
(Poporul îi dă cu oarba.) 


AL DOILEA POPOR. 
Pe doamna Maria vrea să curtenească. 
EI, dărîmătură, umbră omenească ! 


ÎNTIIUL, POPORAN 


Asfel zic la curte ; dar tu să nu crezi 
Ce auzi la curte pînă să nu vezi. 
Constantin acesta e boier cu minte ; 
Pentru țara noastră el este părinte. 
Cînd Maria doamna și boierii răi, 

Stroe Leordeanu și-alţii de ai săi 

Din aceea parte, biruri pun pe ţară, 

El nu le primește. Vor să-l dea afară 
De la sfat, ca asfel, tot să facă ei 

Şi ca să ne-adoarmă pe noi, fraţii mei, 
Pe cînd vor să piarză p-al nostru părinte, 
Ei arunc în lume asfel de cuvinte. 

Dar noi să nu credem ; să nu ne lăsăm 
Să ne amăgească căci ne-nmormîntăm 
Singuri ! Tot poporul ce primește toate, 
Tără cercetare, de la domn, nu poate 
Să mai aibă drepturi, și se face el 

Al robiii sale instrument mișel. 


AL DOILEA POPORAN 
Foarte bine zice, fraţilor! Cel care 
Răspindeşte vorbe ce dovadă are ? 

Apoi unde este ? Vie el aici 
Ca să dovedească ! 


UN VIERS 
Foarte bine zici! 


INTIIUL POPORAN 
Nu s-arată nimeni ; pînă ce să vie, 
Să-i strigăm pe cale ura ! bucurie ! 
(Toţi strigă ura.) 
(Trece post. Const, Cantacozin.) 


P. C. CANTACOZIN 
Mulțumescu-tți ție, o, popor iubit. 
Crezi în cei cu cinste, căci tu eşti cinstit. 
Este clefetire ceea ce se zice. 
Vor ca să mă peardă, căci nu-i las să strice 
Țara. Vor să facă din acest popor 
În a lor lovire o unealtă-a lor ; 
Vor să mă lovească chiar cu a lui mînă. 
Nu uitaţi că țara este-aici stăpînă ! 
Şi că toți aceia ce ne cîrmuiesc, 
Sunt argaţii noștri. Românii-i plătesc. 
Și cu ce preţ încă ! Frigul, foamea, chinul, 
Munca, jugul, biciul ce ne crapă sînul ! 
Noi hrănim streinii, acești venetici, 
Neguri de lăcuste ce se varsă-aici. 


Apare STROE LEORDEANU și DUMITRAŞCU VISTIERUL 


STROE LEORDEANU 
Il auzi ce zice ? Face răsculare. 


DUMITRAȘCU 
Dar atît mai bine; un cuvint mai mare 
De a-și perde viața. Aideţi la palat 
Ca să spunem doamnei ce s-a întimplat. 
(Ei se duc repede.) 

P. C. CANTACOZIN 

Nu cer eu domnia, vă-aduceţi aminte 

Că eu am respins-o de mai înainte, 

Cînd pe tronul ţării turcii au gîndit 

Să urce un pașă, cînd am izbutit 

Ca să scap eu ţara de-a vedea schimbate 

Sintele altare în geamii 'spurcate. 

Nu voi nici putere, nici moșii, nici bani. 

Voi să nu mai fie război nici tirani ! 

Să lipsească jugul, pradă, apăsare 

Ce-njosesc pe oameni la o tristă stare. 

UN VIERS 
Să trăiască bunul boier Constantin ! 
ALT VIERS 

Jos tiranul țării, mincinos creştin ! 

(Garda de la palat vine cu Constantin paharn.) 
PAH. CONSTANTIN 
(către seimeni) 
Pe bătrinu-acesta duceți la-nchisoare ! 
UN POPORAN 


Inapoi ! Unealtă nerușinătoare ! 
Cine-a pune mîna pe acest bătrin, 
Va peri, zic vouă, să nu mor român! 
(Poporul face zid între p. C. C. şi ostași.) 


Inapoi! Jos doamna! Jos ai ei călăi! 
(Ostașii sunt dezarmați și respinși.) 
UN POPORAN 
Poporul strigă : ura! 
SCENA VI 


(O cameră în palat.) 
DOAMNA 


(privește pre fereastă) 


Cerul vieţii noastre îl coprinde norul ! 
Constantin vorbeşte colo cu poporul! 

Însă ce îi zice ? Astă-adunătură 
Strigă să trăiască vechea căzătură 
‘De bătrin !... Aceasta nu-o voi “suferi. 
Și ast om nu poate mai mult a trăi. 
Domnului, la oaste, trebuie a-i scrie 
Şi a-i cere voie ca să nu mai fie 
Astă crudă feară pe acest pămînt. 
Cit va fi în viaţă, eu nimic nu sunt. 
Domnul îl iubește și tot lui îi iartă. 
Dar ce-auz acolo? Poporul se ceartă 
Cu ostașii noştri care i-am trimis ! 
El îi dezarmează.. nu am eu un vis!,.. 
Trebuie.să moară ast om! Un cuţit 
Poate să ne scape, dar el e iubit 
Chiar de domn și domnul va vărsa pe mine 
Cruda sa minie. Voi face mai bine 
Să-l omor cu însuşi voia lui; să-i scriu 
Că a lui..., 0, doamne! ela vrut să-i fiu... 
Înfruntat d-aceasta și răzbunător, 
A sculat pe poduri ast nebun popor, 
Vrînd ca să răstoarne tronul... Unde.este 
Stroe, Dumitraşcu ? Voi să le dau veste 
A veni aice, planu-mi să spui lor, 
Căci prin ei pe hiară eu voi să omor. 
Să-i cîştig... Te-nvoltă, tu, o, frumuseţe ! 
Ajutor veniţi-mi, nuri și tinereţe ! 
Fermece, răsfățuri, şi tu, dulce-amor 
Vă uniți îndată! Trebuie să mor 
Sau-să fac să moară !.., Vă uniţi ferice, 
Pe aceşti doi oameni fermecaţi aice, 
Ca să mă iubească pînă-ar nebuni, 
Și să facă moarte chiar de aş voi! 
Sunt frumoasă... 

(Intră Stroe Leordeanu.) 


Ce vestiți voi mie ? 

STROE LEORDEANU 


Pe acest popor 
Cază foc din ceruri! Aş voi să mor! 
L-au luat sub gardă de cum dezarmară 
Pe seimeni. Urgie pe această țară ! 


DOAMNA MARIA 


şi te-ai turburat 
cu el pare dat! 
Ce copilărie! Știi ce e poporul? 

Este ce în aer este însuși norul ; 
Unde bate vintul, este el pornit; 
Astfel şi poporul azi e înăcrit. 

Pe un om pe care cată să-l zdrobească, 
Mine lui cunune vine să-mpletească. 
Tu temei nu pune pe sprijinul său, 
Nici p-a sa minie, este-un copil rău, 
Şi va fi cu tine chiar sub tiranie, 

De-i vei da petreceri, mese şi orgie. 
Noi îl vom întoarce dupe drumul său 
Și din el voi face instrumentul meu. 
Înainte, însă, ştiţi voi, mă-mpresoară, 
Stroe, nişte rele gînduri : voi să moară! 
Nu sunt ucigașii care ar lipsi, 

Aurul cu care îi poţi dobindi ; 

Ceea ce lipseşte este-o ură-adincă 

Ce spre el al nostru domn nu are încă. 
Astă ură crudă cată să urzim 

Și cu umbra nopții apoi să lovim. 


STROE LEORDEANU 


Ai dreptate, doamnă, să-l cruțăm noi încă 

Şi să scrim la domnul lipsa lui adîncă 

De respect la doamna, planurile lui, 

Ca să-i fure tronul încă să le spui. 
DOAMNA 

Scrie-această carte, Stroe, înţelegi, 

Între el şi mine cată să alegi. 

De va fi cu viață el, mă perzi pe mine. 

Scapă-mă de dinsul și eu pentru tine, 

Stroe, voi fi bună. Stroe, vei avea 
Ce n-a avut nimeni, protecția mea, 
Inima-mi ca floarea, care se desface 
Ca să-i soarbă roua soarele ce-i place. 
Cu-ale ei frumoase, ascunse comori, 
Fi se va deschide de atîtea ori 
Asfel precum noaptea deschide-arzătoare 
Al ei sîn de rouă la dulcele soare ! 
STROE LEORDEANU 
(la o parte) 

Cind să poci deschide sinu-i, cum zefirul 
Face să se crape roșind trandafirul ! 
Să simț p-a mea buză, sint şi dulce dar, 
Ale sale buze, şi d-al lor nectar 
Să mă-mbăt eu dulce! Toată omenirea 
Aş ucide! Moartea-i mi-ar da fericirea ! 
Ceară mie totul! Un ucigător 
Ea din mine-ar face, precum și să mor 
Ca să-i fac plăcere! Zică-o vorbă mie! 

DOAMNA MARIA 
Dragul meu, aceea ce-am zis, vin şi scrie. 

(Stroe Leordeanu șade pe un scăunel la picioarele doamnei şi 

scrie pe genuchi.) 

DOAMNA MARIA 
Ce ai scris ? Citeşte... Ce ai? Eşti pe ginduri ? 

STROE 
(scriind) 

„Doamne ! Ți-am scris ţie în mai multe rînduri 
De acest postelnic Constantin, E rău, 
El vrea să ia tronul pentru fiul său 
Şerban ; dar prin fapte fără omenie 
El a pus un capăt l-a lui mișelie. 
A sculat poporul, prin cuvinte rele, 
Şi-a uscat izvorul strălucirei tele.“ 


DOAMNA MARIA 


Foarte bine, Stroe! Voi să-o-naintezi 
Repede la oaste; du-te să veghezi 

Ce poporul face! Oare nu s-adună 
Și nu se armează ? Și nici o furtună 
n această noapte nu va turbura 
Cursul lin al vieții? Nu va scutura 
Nici o frunză încă din acest copaci 
Ce se cheamă tronul? Cearcă să împaci 
Aste turme d-oameni ! 


STROE LEORDEANU 


Da. Mă duc îndată. 
Fii, frumoasă doamnă, binecuvintată. 
Din această seară eu văz al meu trai 
Înflorind ferice ca un verde plai, 
La al primăverii soare ce răsare. 
Tu eşti primăvara cea de desfătare. 


DOAMNA 


Astăzi timpul cere ca să privighem. 

Cînd va trece norul ce pe cer vedem, 

Amîndoi, la cîrmă, fără nepăsare 

Vom uita furtuna stînd în depărtare, 

Vom lăsa pe unda unei line vieți 

Să plutească visul dulcei tinereți, 

Cununat de ruje, crescute d-amor 

În al său sîn dulce şi desfătător. 

Ast bătrin, o, Stroe, eu doresc să piară ! 

A cina la curte, vino astă-seară 

Și s-aduci cu tine mai mulți boieri juni 

Părtinași d-ai noștri, din cei mai nebuni. 

Să cinați cu toții: jupinese june 

Vei chema la masă ca să încunune 

Cu-a lor frumusețe ziafetul meu, 

Căci această noapte nu voi să dorm eu. 
(Stroe iese.) 


DOAMNA MARIA 
(singură) 
El şi Dumitraşcu, voi să-i fac să arză 
De amor! De mine capul voi să-și piarză, 
Ca să fac cu dinşii ceea ce doresc. 

Să las lor să crează că eu îi iubesc. 
Nu-i un rău acesta : o femeie are ~ 
În drăgălășie arma sa cea tare. 
(Intră Dumitrașcu vistierul.) 
DUMITRAȘCU VISTIERUL 
(la o parte) 


Oh! cît de frumoasă mi separe ea! 
(Tare.) 


Binecuviîntată fie doamna mea ! 
DOAMNA MARIA 

Ce ştiinţi dai mie ? 
DUM, VISTIERUL 


Totul este-n pace. 
Îi păzește casa poporul ; dar tace. 
Noaptea o să treacă fără turburări. 


DOAMNA MARIA 
Înţelegi tu oare aste desfrinări ? 


DUM. VISTIERUL 


Înţeleg, o, doamnă, că acest bătrin 
Trebuie să moară! Eu nu sunt român, 
Dar nu sunt nici rece cînd văz astă țară 
Că prin certe-și face calea către fiară. 


DOAMNA MARIA 
E și-a mea idee. El și ai săi fii 
Trebuie să moară ! Aste nebunii 
Cată să se curme. 
Te văz întristat ! 
Ce ginduri urite azi te-au turburat ? 


DUM. VISTIERUL 


Ce a noastră doamnă scumpă mie zice ? 
Cela ce iubeşte poate fi ferice 

Cînd prin lacrămi vede pe al vieţii drum 
Orice flori uscate şi fără prefum 

Stinse înainte ca să înflorească, 
Vise ce născură să se risipească ? 
Nu! Eu nu voi zice că sunt fericit, 
Eu, ce-aici în viaţă nu am fost iubit. 
Constantin să fie fericit în lume 

E născut. Eu, fără patrie şi nume, 
N-am ce face-aice, pe acest pămînt. 
Dar voi fi ferice în al meu mormiînt. 


DOAMNA MARIA 


(la o parte) 
Iată unul care poţi cu el a face 
Orice vei. 
(Tare.) 


Acela dar ce rău îţi face ? 
Cum tu zici, o, june, eşti tu temător ? 
Crezi tu că de dinsul eu arz de amor? 
Vin aici şi scrie ceea ce-ţi voi zice. 

(EL ia hirtia și scrie.) 
(Doamna dictind :) 

„Doamne ! Nu da voie să se-ntoarcă-aice, 
Lui Șerban, feciorul lui Cantacozin, 
Are înțelegeri ce nu se cuvin 
Cu acei din țară şi al său părinte ; 
De-ţi jură credinţă, să ştii că te minte 
Ca să te adoarmă. Și daca tu vrei, 
Pune tu în lanţuri p-aști fraţi cîte trei“. 


DOAMNA 
Voi trimite cartea către domnul meu. 
Dar dovezi de crimă nainte voi eu. 
Voi ca ei să piară. Vino şi atinge 
Mina mea şi-mi jură viaţa lor a stinge ! 
DUM. VIST, 
Mulţumesc o, doamnă! 


DOAMNA 
Tinere, ești astăzi prea cutezător. 

DUM. VIST. 


Eşti frumoasă, doamnă, ca un dulce-amor. 
Dumnezeu, o, doamnă, te-a făcut în lume! 
Ai luat la mare albele ei spume, 

Ai luat la ceruri dulcele-i senin, 

Şi şi-a dat blindeţea fragedului crin, 
Trăgezimea rujii, focul de la soare, 

Trupul de la rouă, sufletul din boare. 


DOAMNA MARIA 


Vorbe dulci zici mie. Dar ce-am auzit ?... 
(Intră Stroe Leordeanu urmat de boieri și jupinese.] 


STROE 
Doamnă, iată oaspii care am poftit. 


DOAMNA 


Şi acum la cină să binevoiţi 

In domneasca sală să vă rînduiţi ! 
(Către Stroe Leordeanu, încet.) 

Eu am o idee ; voi să vestejesc 

Pe bătrînu-acela ce atît urăsc. 

Să trimiţi seimenii aici să-l aducă. 

Eu n-oi fi de faţă. Dar tu îl apucă, 

ÎI silește încă a se desfăta 

Între voi ; atuncea lumea va intra 

În palat să vază, fără ca să ştie, 

Pe bătrinu-acesta stînd într-o orgie. 

Mine voi veţi zice că această masă 

Constantin a dat-o chiar în a mea casă, 

Să despreţuiască tronul cel domnesc. 

În părerea lumii chiar voi să-l zdrobesc ! 


STROE LEORDEANU 


Cită iscusință ! Ce-aş putea a spune ? ? 
De ce n-ai fost, doamnă, un bărbat în lume? 
(Doamna iese cu Stroe.) 


ACTUL II 


SCENA I 
(O cameră la palat; masa întinsă.) 


DUMITRAȘCU VISTIERUL, PAH. VĂRZARUL, IVAȘCU CEPA- 
RUL. Cei din urmă cu jupinesele lor, și alți boieri și jupinese 


DUMITRU VISTIERUL 
V-așezaţi cu toţii, oaspii mei iubiţi 
Şi-asfel cum vă place timpul risipiţi ! 

Timpul trece iute ; să nu vă-amăgească 

Fără ca plăcere el să răspîndească ! 

Cele mai frumoase oare care zbor 

Sunt-acele care cu aripa lor 

Seamănă plăcere ! Tu, o, drăgălașă 

Lina, cum şi dulce, tînără Bălaşă 

Ce jucaţi cu harpa, viersul vostru are 

Acea frăgezime ce face-o suflare 

De o boare lină într-un plop frunzat, 

Faceţi să răsune aeru-ncîntat ! 

Voi, boieri, la mine! Beţi cu desfătare 

Vinul care ride de voi prin pahare! 
(Lina şi Bălașa iau cite o harpă. Lina, însoțită de sunetul har- 

pei, cîntă astfel :) 


LINA . 
«= Doamnă, frumoasă, dulce, 
Fruntea-ți ca soare luce, 
Vieţii ferice-aduce 
Răsfăţuri, armonii ! 
Dulcea-ţi privire fie 

Astă lumină vie, 
Care plăcut scîntie 
Noapte de vijelii ! 
(Toţi aplaudă.) 
(Oaspii se pun să dănțuiască danțuri românești. Dupe dant intră 
postelnicul Const. Cantacozin cu Stroe Leordeanu, și adus prin 
forță.) 


POST. CONST. CANTACOZIN 


Unde este doamna ? Ce fel? M-a chemat 
Să-mi vorbească mie, în acest palat 
Despre ale ţării, şi mă duc prin silă 
Într-un bal? O, Stroe! dar nu-ţi este milă 
D-un bătrin ca mine ? Dar tu ai perdut 
Către el respectul care ai avut ? 

Cînd lipseşte domnul din această casă 
Cine îndrăzneşte să întinză masă 
Noaptea, și cu danţuri, tinere femei, 

Fără ştirea doamnei și voinţa ei, 
Cine-nchipuieşte asfel de orgie ? 
Cine-nfruntă asfel țară și domnie ? 


STROE LEORDEANU 
Aste jupiînese, flori de dezmerdat, 


Au dorit pe frunte-ți cîte-un sărutat 
Să-ţi dea ele ţie. 


FEMEILE 


(Ele s-aruncă toate asupra lui și umblă ca să-l sărute. El se 
apără. Ele îl iau la danţ cu forța.) 
(Intră doamna, boieri bătrîni.) 


DOAMNA 
“(către martorii cu care vine) 
Aţi văzut acuma cine-i acest om 
Ipocrit ? Pe cine soţul meu și domn 
A lăsat în locu-i ca să cîrmuiască 
Cu putere mare Țara Românească ? 
Voi acuma credeţi toate ce de el n A 


Eu v-am zis ? Ei bine! Nu este-un mișel, 
Ast bătrîn cu mintea și zilele scurte 

Ce la miezul nopţii masă dă la curte 

Cu femei, el care aici e stăpîn ? 

Judecaţi voi singuri pe acest bătrin, 

Ce sub vorbe dalbe, vițiurile sale 
Înveleşte ! Și-asta cînd moare în cale. 


STOL., CONST. CANT, 


Oameni, ascultare ! Doamna m-a chemat 
Chiar prin Leordeanu să viu la palat, 
Pentru lucruri nalte. Abia am venit. 
Pe a țării doamnă aici n-am găsit. 

Am găsit aşti oameni și aste berbante 
Ce-au sărit asupră-mi ca niște bacante. 
Este-aici o cursă, în care văz eu 

O amară crimă, jur pe Dumnezeu ! 
Vrînd de la putere să mă depărteze, 

Ei în ochii țării vor să mă-nsemneze 
Ca un om nemeric. Este-un blestemat 
Plan aici l.. 


FEMEILE 


La curte, dar tu ne-ai chemat ! 
(Risete, strigăte, cind între oaspeți, care opresc de a i se mat 
auzi vorbele.) 


POST. CONST. CANTA, 
O, boieri ! Nu rideţi, ci genuchi plecaţi, 
Cu lacrimi ca pumnul cerul îl rugaţi, 
Ca să se îndure d-astă Românie 
Unde viața, cinste nu au chezășie. 
Stroe Leordene, și tu, crud Bocşian, 
Şi tu, o, Vărzare, voi la acest plan 
Sfătuit-ați doamna, aţi întărîtat-o 
Să mă rușineze şi ați ruşinat-o, 
Căci ce-aţi vrea să faceţi, adevărul sînt 
Nu s-ascunde încă pe acest pămint. 


DOAMNA 
(către boieri) 

Auziţi ? Mă-nfruntă. Este demn de moarte. 
Acest om pe mine mă urăște foarte, 
Şi aceasta este de cînd n-am voit 
Să ascult propuneri care m-au uimit, 
De la el, propuneri care nu au nume, 
Care sunt o crimă în cer şi în lume ! 
(Femeile rid tare.) 

O FEMEIE 
Auziţi, bătrînul de ani abătut, 
Ce în a sa minte încă i-a trecut! 
Dracul se ascunde sub această faţă, 
Şi să facă rele dracul îl învaţă. 

DOAMNA 

(către boieri) 


Să fiți mărturie către-al vostru domn 
Despre tot ce face rău, acest crud om ! 
POST. CONST. CANTACOZIN 
Unde-mi sunt copiii ca să mă răzbune ? 
Ei sunt toți la arme, cînd în moliciune 
Voi aici prin intrigi demne de păgîn, 
Faceţi joc nemernic, rîdeți d-un bătrîn ! 
Vouă v-am dat tronul eu şi cu credință 
V-am servit. Aceasta e recunoștință 
Pentru-atita bine care aţi primit ? 
DOAMNA 
El ne-a dat domnia. Voi aţi auzit ? 
Domnul el înfruntă. 
O FEMEIE 
Ce-o fi cu domnia ? 
Nu știm noi, bătrine, dar neomenia 
Să rădici tu ochii la stăpîna ta, 
Cînd din zi în alta aştepţi a pleca 
Într-o altă lume ! 
DOAMNA 
Aţi văzut voi toate ? 
Mărturii dar faptul ! 


319 


UNUL DIN BOIERI 
Asta nu se poate. 
TOȚI 
„Nu! Nu! 


UNUL DIN BOIERI 


Căci acest postelnic este un om sînt. 
A scăpat de moarte acest bun pămînt. 


DOAMNA 
(cu supărare) 
Minţ eu dar ? Și ochiul însuși el vă minte ? 
Pentru ce îmi ţineţi asfel de cuvinte ? 
Aţi perdut respectul ce îmi datoraţi ? 
(Înluriindu-se,) 
Voi, boieri nu sunteţi... Să fiţi blestemaţi ! 
(Cade leșinată.) 


SCENA II 
(Sub cort în tabăra domnului Grigore Ghica, Gheorghe Mol- 
dovanu.) 


D. GRIGORE GHICA 

Asfel Uivarul căzu, şi Turcia 

Peste tot triumfă, ca și România. 

Scopul pentru care noi ne-am adunat, 

Cu oştiri aicea, este căpătat. 

Tot e bine; însă ceva mă-ntristează. 
mp „Zisu-mi-a că Mareş şi-alţii uneltează, 

Lingă căpitanii oștii a pleca 

Să se plingă pașii de mine,-a le da 

Domn pe logofătul Șerban. O, ce vremi. 

Gheorghe Moldovene, aici să mi-i chemi ! 


GH. MOLDOVANU 
Sunt aici afară. 
(Intră Mareş, Crețulescu, Șerban Cantacozin și alții.) 

DOMNUL” 
~ Moarte 'meritaţi ! 


RADU CREȚULESCU 
Ne dai morții, doamne ; dar nejudecaţi ? 
Tu ești domn pe ţară ; dar tu nu ești jude, 
Dar tu nu ești lege. Papă 


DOMNUL i 
Cine te aude... 


MAREȘ 
Adunarea ţării cu-al ţării păstor, 
Cu preoţi au dreptul la acest popor 
„Ca să'hotărască pe-un boier să moară. 
Domnul n-are dreptul ; cei ce te-nconjoară 
Te înșeală, daca ţie nu au spus 
Căci mai sus de domnul, legea țara-a pus. 


DOMNUL 


Mai sus decit toate este cela care 
Dreptul ca să ierte de la țară are, 

Şi acela-i domnul. Vreţi să dovedesc ? 
Eu vă iert, și viața eu vă dăruiesc, 
Dar Șerban acela,:ce va să domnească, 
Nasul să-i cresteze dupe bătrînească 
Datină. 


ȘERBAN 
O, doamne! viaţa să-mi răpeşti ; 
Nu ai însă dreptul.ca să umilești - 
Pe un om ce liber are drept să fie ! 


DOMNUL 


Să-i cresteze nasul ! Dă drept la.domnie ! 
Ascultaţi fățarici ! D-aș fi fost lovit 
D-alţi ca voi şi căror bine n-am voit, 
N-aş avea durerea ce am astă-dată 

ind voi dați lovirea voastră ne-nfrinată. 
Faceţi căpitanii să meargă-a peri 


Domnul lîngă paşa şi amar al ţării 
În nomolul hulii + 


MAREȘ 


Astă uneltire 
Nu-i adevărată : dăm noi dezminţire, 


ALEXANDRU AL GHIORMI BANUL 
Adevăr e doamne, ne-au zis să pirim 
Domnul către paşa ; ca să-l omorim, 
N-a lipsit mult lucru... 


MAREȘ 
Ast om e minia 
i! O, doamne! cînd era domnia 
lîngă dînsul al său rău cuvînt 
Mulţi boieri trimise în al lor mormiînt, 
Fără vină. Astăzi se apucă iară 
De acele pire care fac să piară 
Oamenii domniii. Fă Măria ta, 
Fă cu noi acea ce vei cugeta ; 
Dar să ştii, o, doamne, că nedrept el zice. 
DOMNUL 
(către căpitani) 
Către ţară-ndată să plece d-aice ! 
Cu ostași să-i ducă ! 
(Ies toți) 
DOMNUL 
(singur) 
Au. avut ei gîndul a mă-nlocui 
Cu Șerban ? Aceasta în curind voi ști. 
(Intră un curier.) 
CURIERUL 
Doamna serie vouă ! 
DOMNUL 


Doamna ? Dă-mi îndată ! 
(El citește.) 

Ce văz eu aice !... Soartă blestemată ! 

Ast bătrin postelnic însuși a lovit ! 

Rîs de doamna-a face el a îndrăznit ? 

În domneasca casă a ţinut orgie 

Cu femei! Bătrînu-i plin d-ipocrizie ! 

Cere a lui moarte... Merită-a muri, 

Încă o scrisoare, de unde va fi ? 

Două sunt. E una de la Leordeanu. 

De la Dumitraşcu al lui Gheorghe banul. 

Ea avea dreptate... mie ei îmi scriu 

Tot acele lucruri ; trebuia să fiu 

Tare şi cu moarte să lovesc bătrînul 

Constantin ! Să simţă grija tot românul ! 
(Intră un ostaș.) 


OSTAȘUL 


Marele postelnic Constantin, sosit, 
Va să vă vorbească. 


DOMNUL 
Poate fi primit. 
(Intră p. C. Cantacozin.) 
DOMNUL 
Aici la Craiova ce vii tu la mine ? 


P. C. CANTACOZIN 
Să-ţi aduc cuvinte că tot este bine 
În această țară care ai lăsat 
Cînd cu arma-n mînă, doamne, ai luptat. 
DOMNUL 


Ce îmi pasă mie ! Ţara merge bine 
Căci fu cîrmuită de ai tăi, de tine ?... 
Faceţi bune lucruri... nu sunt mulțumit 


P. C. CANTACOZIN 


Cum, a ta minie, doamne mult iubit, 
A putut să cază astăzi peste mine ? 
Fiu aici în viață te-am avut pe tine. 

„Voi 'urîți cu moarte pe fanarioți ; 


DOMNUL 


M-ai trădat, bătrîne, tu cu toţi ai tăi. 
Vezi această carte ? Sunteţi oameni răi. 


P. C. CANTACOZIN 


Doamne ! Astă piră nu-i adevărată. 
Ori de unde vine, să-o respingi tu cată. 


DOMNUL 


Pe Șerban pe tronul ţărei vei să pui; 
Jur că viaţă tristă îi voi face lui. 


P. C. CANTACOZIN 


D-orice hotărîre, doamne, mai nainte 

Să gîndești mai mator, eu te rog ferbinte ! 
Nu voi eu puterea, nici nu o doresc 

Lui Șerban. Pe tine, doamne, eu iubesc. 
Ştii ce este lumea ? Nu da ascultare 
Șoaptele din juru-ţi, tu ce eşti domn mare! 
Stroe Leordeanu şi vistierul tău 

Poartă mie ură; vor să-mi facă rău. 

Căci puterea naltă ce mi-ai dat tu mie 
Peste ţară, doamne, n-a putut să fie 

De ei doi gustată. Rele i-am oprit 

Ca să facă-n țară, deci ei s-au vorbit 

Să facă pe doamna să mă bănuiască 

De a mea credinţă, și să mă lovească, 
Cum se face... 


DOMNUL 
Eu nu te mai crez. 
Voi îmi ziceţi mie că sunt albanez 
Și român pe tronul țării vreți să fie. 
Dar al meu părinte, spuneţi-mi voi-mie, 
N-a fost domn în ţară ? Şi iubit de toţi ? ? 


Ghicii nu sunt viţă greacă, ci albană, 
Sunt latini, sunt galici, viță sunt romană ; 
Albanezul. popol, deşi-nvins. și mic, 

Este plin de cinste, nobil şi voinic. 

Du-te de la mine! Nu mi-ai zis tu mie, 

Cind îmi da vizirul sceptrul de domnie, 
Că în a ta casă tras, vei să trăieşti ? 
* Pentru ce cuvintul nu-l':mai 'preţuieşti ? 


1nB. C. CANTACOZIN . 


Asta mi-e dorinţa. Îţi aduci aminte, 
Doamne, d-ale tele tinere cuvinte 
(Ce-mi ziceai, în lipsă-ţi ca.să-veghez eu 

; „Peste cîrmuire, peste dreptul tău ? 

. Am vegheat; acuma tu te-ntorci în țară, 
Şi tu afli tronul tare, liber iară, 7 

+ Şi un popol care este fericit 
Ga'să te primească,.ce dar am greșit ? 
Unde este crima ? Crima-i în cuvinte 
Care zbor în cercuri d-oameni fără minte. 
Să'nu crezi nimica în ast timp de dor 
Cînd amare patimi minţile omor ! 7. 
Doamne ! Vino în ţară. Ia domnia-n mînă, 
Fă să nască pacea și viața română” 
Și închide-urechea despre clefetiri.; 
Ele nasc din ură și produc zdrobiri: 


DOMNUL 
Cu-ale tale vorbe.tu m-ai dezarmat. 


sa P. C. CANTACOZIN s 
Tu eşti bun, 0, doamne; binecuvîntat 
Fie domnul țării care nu răzbună 
Şerbii săi într-însul ! Viața-i fie bună ! 
(Un curier intră.) 
CURIERUL 
Măria sa, doamna, îţi trimite-urări 
Și să vii îndată, căci sunt turburări ! 
DOMNUL 
Auzi tu, bătrine, turburări îți place ? 
POST. CANTACOZIN 
Spătăria, doamne, turburarea face. 

SCENA III 


(O sală în palatul domnului din București.) 


DOMNUL, DOAMNA MARIA 


DOMNUL 


Dulcea mea Marie, depărtat de tine, 
Viaţa își perduse, știi tu ? orice bine; 
Semănam c-un arbor care și-a perdut 
Frunza, floarea, viaţa, trist și abătut. 
Tu eşti pentru mine dar acea cunună 
Ce un arbor are. Dulce eşti şi bună. 


DOAMNA MARIA 


Bună? Nu! Ce-i viața fără de arac ? 
Cade, se înclină şi-n picioare-o calc. 

Da, înalte doamne! eu am fost călcată 
În picioare, ziua, noaptea turburată, 

Eu am plins de doru-ţi, şi acest dor greu, 
Ce ardea ca focul tot sufletul meu, 

Se unea cu dorul ce făceau să nască 

Vița Şeitănească bună să urască 

Şi să surpe domnii ca să vie ea. 

Oh! bătrinu-acesta, viața mea lovea! 
Cind gîndesc la dînsul, spaima mă-ncongioară. 
Acest om, o, doamne, trebuie să moară. 
Sau de nu, tu află și ai crezămînt 

Că eT sapă nouă al nostru mormînt. 


DOMNUL 


Aste buzi frumoase ce-nrouă nectarul 

De amor, de viaţă, varsă-acum amarul ? 
Ochii tăi, aceste stele ce lucesc 

Peste noaptea vieţii unde rătăcesc 
Sufletele ; însuși lacrimile tele, 

Lacrime de îngeri, l-ale lumii rele 

Riurind, cer astăzi mie, dulcea mea, 
Moartea unor oameni ! Te-ai făcut tu rea ? 
Şi răzbunătoare ? Tu, atît de bună 

Și mărinimoasă ? Ce? Acea cunună 

Care p-a mea viață răspîndea profum 

De amor din ceruri, răspîndește-acum 

Un profum de ură? Dulcea mea Marie ! 

Nu îmi cere moartea, viața cere mie, 

Viaţa celor care omul peritor, 

Tare, pregonește ? Nu voi să omor 

Eu pe nimeni! Nimeni n-are drept aice, 

Viaţa omenească ca să o ridice; 

N-are drept să strice ce el n-a făcut. 

Nicicînd bănuitul un om a perdut. 

Crima nu se spală cînd se pedepseşte 

Tot prin moarte ; crima atunci să-ndoiește. 

Iată tot. Această crimă ce-nvelești* 

Cu al.dreptăţii nume, cum tu o numești ! 
a! 


DOAMNA 
Este-n teorie ; însă nu în viața 
Practică aceasta, doamne ! 
DOMNUL 


i. Încă ceața 
Veacurilor scurse peste muritori, 
Doamna mea, se varsă ! Slabi, tremurători, 
Vrînd ca să-și păstreze trista lor putere, 
Domnii cată-n moarte sprijinul ce pere. 
DOAMNA MARIA 
Ast bătrin postelnic, ce n-ai fi gîndit, 
Mi-a făcut propuneri de care-am roșit ! 
DOMNUL 


Ce zici tu, Maria ? Asta nu se poate. 
Zi că este-o glumă !... aste vorbe toate ! 


DOAMNA 
Domnul vieţii mele, toate asfel sunt. 
DOMNUL 


O ! de ce țărîna n-are un mormiînt ! 
Astăzi, cînd urechea-mi cată să auză- 
Asfel de cuvinte ? Ca amara-mi buză 

„Să nu mai răspunză ?, Şi ca viersul meu 
‘Să nu mai deștepte un surd Dumnezeu ! 


DOAMNA MARIA 
(luînd minile domnului în miînile sale, puind capul pe fruntea 
„lui, îl răsfaţă cu cochetărie) 
Da, bătrînu-acesta, în patima-i oarbă, 
Al buzelor mele nectar vrea să soarbă, 
Şi cu nepăsare tu acum gindești. ` 
Doamne ! Încetat-ai ca să mă iubeşti ? 
Nu ai tu simțirea de-a mă răzbuna 
Pentru o-nfruntare care este-a ta ? 
Numai sunt eu oare dulcea ta Marie ? 
:“Ai perdut această mare gelozie, 
Ge era amorul rău înflăcărat ? 
Ai perdut amorul tău, oh ! ce păcat! 
Cît eram ferice, doamne, cînd pe mine 
Mă temeai de umbre, de flori, de albine ! 
Îţi părea rău ţie și erai gelos 
Chiar de a mea mînă cînd ea păru-umbros 
Răsfăţa, și părul meu cu gelozie 
Tu vedeai atuncea sărutindu-mi mie, 
i În a lui cădere, umeri-mi de nea, 
„ Şi-de ruje? Vorbe ce buza-ţi zicea ! 


i DOMNUL 


Ast bătrîn nemeric a-ndrăznit el oară ?... 
„Da,.tu ai dreptate, trebuie să moară... 
tii e (Cheamă, vine'un serv.) 
(Către serv.) 


Stroe Leordeanu vornicul să vie! 
ATOS COT! a 


DOAMNA ` 
(lao parte). 
Dulce răzbunare îmi zimbeşte mie ! 
3 (Ea iese.) 
DOMNUL | 


Ast bătrîn postelnic pînă- aci să meargă ! 
Către răzbunare sufletu-mi aleargă 

Imbătat'de ură. El şi-a-nchipuit 
Să deschidă sînul doamnei fericit ! 
Mii de morţi lovească pe acela care, 
-A întors la doamna a sa căutare. 
Dintre toți boierii ce s-au desfrinat, 
Sunt Cantacozinii : prea mult au nălțat 
Capul lor în țară. 
(Intră Stroe Leordeanu.) 

} Leordene ! Eşti, 
“Mi se pare mie, de neam din Golești ? 
Eşti tu oare rudă şi cu Şeităneșştii ? p 
Cum le zic în tară, Cantacozineştii ? 


STROE LEORDEANU 
Nu sunt, doamne, rudă cu aceşti boieri. 


DOMNUL 
Pe acel postelnic mult am certat ieri. 


STROE LEORDEANU 
El e demn: de moarte ; vrea să-ți ia domnia. 
Dar v-a spus, stăpîne, tot, doamna Maria ?... 
N-am nimic a zice d-acest om mai mult 
Decit să cer moartea-i. 


DOMNUL 
Vream să te ascult. 


STROE LEORDEANU 


Acest om, 0, doamne, trebuie să piară. 
Cit va fi'în "viaţă astă crudă hiară, 
Pace pentru ţară nu mai poate fi; 
Este prea puternic ; cată a peri 
„EI, spre a fi tu tare. La oricine zice 
Că ţi-a dat domnia, te-a adus:aice; 
Şi că are.gîndul să ţi-o ia napoi 
Și să te gonească d-aici de la noi, 
+-Nefiind tu harnic să domneşti pe țară. 
Prin iscoade rele te-a pirit afară 
+ Către turci; prin sate, toți trimişii săi 

Spun să nu dea birul către vătăşei ; 

El la arme-ndeamnă oștile de țară. 

Dar acele care face astă feară 

De mai rău, ce nimeni nu poate ierta, 
Vru să-ntindă mîna chiar pe doamna ta. 


DOMNUL 


Asta este-amară. Crezi tu, spune mie, 
Că-a făcut această crudă mişelie ? ? 
«Stroe ! Voi să moară ! Voi dovezi a-mi da. 


„ STROE LEORDEANU 


Vei tu o dovadă ? Chiar scrisoarea sa 
Către doamna spune fapta-i necurată. 


DOMNUL 
Ai tu vreo scrisoare ? 
STROE 
Vei vedea îndată ! 
DOMNUL 


Să-o aduci, și daca este mîna lui 
Ce a scris, la moarte, jur că îl supui. 
(Domnul iese.) 
STROE LEORDEANU 


Fără de dovadă, nu va să-l omoare ! 
O plastografie... trebui-o scrisoare... 
(Intră doamna. 


DOAMNA, STROE LEORDEANU 
DOAMNA 
Ce-ai vorbit cu domnul, Stroe, ce-ai vorbit ? 
Ca să îl omoare domnul a primit? 
STROE LEORDEANU 


Eu i-am spus de toate, chiar de cutezare 
Către-a lui stăpină, ură și turbare 
Au gemut în sinu-i, moartea-i a jurat, 

Dar dovezi îmi cere. El este scăpat: 
N-am dovezi... 

DOAMNA 
Găseşte ! Vreo carte scrie ! 


STROE 


O idee !... Piră de plastografie 

Este peste Petru Cergă Stolnicel. 

E închis. Voi merge acuma la el. 

Să îmi scrie-o carte, doamnă, către tine, 
De la el, bătrinul... 


DOAMNA 
Stroe! Nu e bine 
Ce-ai gindit! 
STROE 
(către un vătaf) 


Petru Stolnicel care este-nchis, 
Să-l 'aducă-aicea ! 
(Vătaful iese.) 
De minune lucru. Petru Stolnicel 
€e eu îi voi zice, va scri ca şi el. 
(Intră Petru Stolnicel ; doamna iese.) 


STROE 
Vei să capeţi oare tu dregătoria 
Ce-ai avut ieri încă? 
PETRU STOLNICEL 
Cerul, bucuria 
Să vă dea ! 
STROE 


Ascultă ! Pune-te a scri, 
Dupe-această carte a asemui. 

Îţi voi spune vorbe care ai a scrie. 
Meşter ești ? 

PETRU STOLNICELUL 
Nu poate nimeni să-mi stea mie. 
(El se pune jos, scoate călimările lungi de argint din briu, 
scoate o pană din călimări, și pe o hirtie ce i se dă, avînd 
o scrisoare sub ochi, plastografiește scriind pe genuchi.) 


“STROE 
(dictind) 
Scrie ce-ţi, voi zice, fără cugetare. 
„Doamnă ! 
Tu ce ești plăcută ca o răsfăţare, 
Vei tu moștenirea copiilor tei 
Peste tronul țării ? Spune mie, vei ? 
Orice vei in lume, vei avea tu toate, 
Numai fii tu bună la tot ce se poate. 
P. C. Cantucozin.“ 


O, ce semănare ! Lucru minunat ! 
(Cătră Petru Stolnicelul) 

Poţi să mergi acasă, tu eşti dezlegat, 

Şi dregătoria ți se-ntoarce ție. 

Însă nu mai face altă mişelie. 
PETRU STOLNICELUL 


Este cea din urmă ce-acum am făcut. 
(El iese.) 
(Intră domnul.) 


DOMNUL 
(către Stroe) 
Aţi adus dovadă ? 
STROE 
Bine pipăită. 


Asta te priveşte! Una e leită 
Cu ceialtă. 


DOMNUL 
(privind şi citind) 


332 


Asfel este, asfel el a cutezat 
Chiar asupra doamnei !.,. Omul blestemat ! 
(Către doamna.) 
Dar a primit cartea, doamna mea iubită ? 
STROE 
Nu! Căci înainte de a fi primită, 
Eu am prins scrisoarea. Doamna n-a ştiut 


De scrisoare. Heara prin grai i-a făcut 
Relele propuneri ! 


DOMNUL 


Domnul său el tradă. 
Trebuie să moară! Este o dovadă. 
Stroe, mergi și-arată l-al turmei păstor 
Cartea... Și îndată faceţi de omor! 


SCENA IV 


(O cameră la post. Const. Cantacozin la Mărgineni; e 
noapte de îarnii.) 


CONST. POST. CANT. 
(în mijlocul familiii sale numeroase) 


Noaptea-i jumătate. Este timp a merge 
Somnului a cere grijele a şterge. 
Grijele de astăzi, ca să facă loc 
Grijelor de mine ! Omul e un foc 
„Ce în toată noaptea soarta înveleşte 
Ca să arză ziua. Cu cit se măreşte, 
Cu cit el se-ntinde p-un mai mare drum, 
Omul, foc ce arde, are mai mult fum. 
Patima aprinde omul p-a lui cale 
Cum aprinde vintul focul dupe vale 
Cind mai tare suflă, ura ce-a vărsat 
În a vieţi-mi cale suflu-i ei turbat, 

“ Astăzi mă încinge și-a făcut din mine, 
Omul cel de pace, omul cel de bine, 
A făcut un tigru. Eu să priveghez 
Astă noapte-amară ! Domnul, eu nu crez 

Să mă lase-n pace, căci pe lingă sine, 
Nu cunosc eu incă nici un om de bine. 
Vai! amar acelor naţii pe pămînt, 
Unde lingă tronuri oameni buni nu sunt! 
(Familia lui iese.) 
(Intră vătaful Alexandru al Ghiormei.) 


Ce fel? Dar pe unde, Gheorma, ai intrat? 


ALEXANDRU GHEORMA 
Pentru noi nici cerul nu e încuiat. 


P. C. CANTACOZIN 
Cerul ? Zi mai bine tartarul, dar fie 
Ce va fi! Aicea ce-mi aduci tu mie? 


ALEX. GHEORMA 
Tristă veste. Domnul m-a trimis pe mine 
Să te duc îndată unde se cuvine 
Celui care tradă pe stăpînul său. 
Fă a serii rugă către Dumnezeu ! 


P. C. CANTACOZIN 
Mai încet vorbește. Să nu ia de ştire 
Ceata femeiască, slabă omenire, 
Ce născînd în lume, crede că-aici jos 
Tot e mare, dulce, nobil şi frumos. 


ALEXANDRU 
La Snagov vei merge, și în închisoare 
Acolo vei trece sinta sărbătoare 
Care este mine, 


P. C. CANTACOZIN 
Puie caii mei 
La trăsuri, să mergem, daca asfel vei, 
Tu şi domnul țării; cată-a mă supune, 
Poci cu ai mei oameni în lanț a te pune, 
Oricîți oameni ceata ta ar număra, 
-Dar nu-o fac. Domniei cată-a mă pleca. 

ALEXANDRU GHEORMA 


Bine faci, căci domnul are, ştii, mărie, 
Va ierta greșala orișicare fie. 

Să plecăm ! Trăsura te aşteaptă-afară. 
E un car ce-l trage boii care ară. 


P. C. CANTACOZIN 
(către icoane, închinindu-se) 


Doamne preaputernic, fi-mi păzitor. 
Căci n-avem în lume alt sprijinitor ! 
Dă-mi putere mie să mor cu tărie 

Cînd voi vrea, acela mare-mi pare mie 
Care cînd voiește poate a muri. 

D-ar fi toţi jos asfel, tirani n-ar mai fi! 


SCENA V 
(O cameră la închisoarea de la Snagov.) 
VĂRZARUL, ALEXANDRU GHEORMA 
VĂRZARUL 
La altar, el este, zici, atît mai bine. 
Am pitac de moarte şi îl port cu mine 
Este de la Stroe. 
ALEXANDRU GHEORMA 
Voi să-l văz'și eu! 
„.„ VĂRZARUL,, 
(dindu-i pitacul) 
Nu mă crezi? 
ALEXANDRU 
Rămine el la sinul meu. 
VÂRZARUL 
Nu se poate ! Mie cată să-l napoi. 


ALEXANDRU 
Daca este astfel,îl ucideţi vct. 
Domnul schimbă gîndul d-astăzi pînă-n seară. 

Alexandru Gheorma nu v: ca să piară. 
Apoi știm noi mîne ce ar intimpla ? 


VĂRZARUL. `. 


"Ast pitac nu poate sta în mîna ta. i 


ALEXANDRU : 
Nici această mînă n-are să lovească. 


VĂRZARUL 
Uiţi că e voinţă înaltă, domnească ? 


ALEXANDRU GH. 
Dă-mi 'pitacul mie, altfel nu voi eu! 


VÂRZARUL 
Ia-l dar! 


ALEXANDRU GH, 


Și acuma scap eu capul meu. 
Iată, vine boul la înjunghiere ! 
Să ieșim, din casă ; dar nu din veghere. 
(Ei se ascund sub o perdea.) s 
(Intră p. C. Cantacozin.) 


P. C.,CANTACOZIN 


Rugăciunea mie bine mi-a venit 

Şi cuminicarea gîndul mi-a mărit. 

Poci să mor acuma. Moartea-i o pasăre 
Către viaţă. Omul e copaciul carev 
Arde. Moartea este focul; ce-i pămînt, 


La pămînt se-ntoarce. Suflul zboară-n vînt. 


Prea mult eu în cale am rămas, la viaţă, 
Eu mergind ! E timpul ca această ceaţă 
Care-aici opreşte slabul muritor 
A vedea departe al său viitor, 
Să se risipească ! 
+ (Intră în altă odaie.) 
(Pare Alexandru Gheorma.) 

ALEXANDRU GHEORMA 
(cu un șirag în mînă) 
Ce-a rămas acum, 
Daca nu la dinsul să merg să-l sugrum ? 
(Intră după el.) 
(Intră în cameră Stroe Leordeanu și o femeie învelită.) 
STROE LEORDEANU 


Nimeni nu se vede ; dar auz ceva. 
Un suspin de moarte asfel cum ar da 
Înecat cu oase un cîne ce moare. 


FEMEIA ÎNVELITĂ 
Stroe, vezi afară că răsare soare!... 
(Intră Alexandru Gheorma.) 
STROE LEORDEANU 
Ce faci tu aice ? Nu s-a mai curmat? 
ALEXANDRU GH. 
Îngerul de moarte suflu-i i-a luat. 


ACTUL III 


SCENA I 


(O sală la paiatul domnului.) 


DOMNUL 

Ce am ? Buna voie îmi lipseşte mie! 
Iar se trece-afară vreo nebunie 
Intre turci și ceialți, iar mă vor chema 
Cu a mea oştire spre a mă lupta. 
'Tristă este soarta, să dai a ta viaţă 
Pentru-apăsătorii țării! E de gheață 
Inima acelui ce sub arma sa 
N-are o idee mare spre-a lupta. 
Dar în ţară încă nu este mai bine. 
De la a ta moarte, o, Cantacozine, 
S-a făcut vro două taberi de boieri. 
Se înalţă norii pe ai țării ceri! 
Rău îmi pare mie de acel ce moartea 
A lovit. Cu soarta-i e legată soartea. 
Ce-am făcut, o, Doamne ? Ei m-au înșelat. 
Ast bătrîn nu fuse poate vinovat. 
Oh! da chiar să fie, trebuiam eu oare 
Să-l omor pe dinsul într-o închisoare ? 
Stroe Leordeanu m-a împins... tiran ! 

(Intră Năsturel.) 
Vino, Năsturele ! Este mai un an, 
Nu te văd. 


NATUREL 
Boierii sunt toți în gilceavă. 

DOMNUL 


Vin ! Ce-ai cu boierii, tu ești om de treabă. 
Dar îmi spune mie numele lor, care ? 


NĂSTUREL 


Cu postelniceștii sunt, nevoie mare ! 
Radu Creţulescu, Mareş mare ban 
Si Cantacozinii, toţi din al lor neam 
Și Ştirbei, Bălenii,.. 


DOMNUL 
Dar tu ce eşti oare? 


NĂSTUREL 


Ochii mei în lume să nu vază soare ! 
Dar, inalte doamne, lasă-mă să-ţi spun. 
Constantin acela fuse un om bun 

Şi cu nedreptate fuse dat la moarte! 


DOMNUL 


Poate ? Și mustrarea mă munceşte foarte! 
(Intră mitropolitul Theodosiu.] 


MITROPOLITUL 


Preainalte doamne, moarte s-a urmat 
Cu un om de cinste și nejudecat ! 

Este lege-n ţară, orice fapte crude, 

Au aici, stăpine, au aici un jude. 
Orice-ar fi fost fapta acelui martir 
Împotrivă-ţi, doamne, foarte eu mă mir, 
Cum uitași că dinsul pentru astă țară 
A făcut mult bine. Binele uitară. 

Căci era el mare ; răul ce-a făcut, 

Îl lovește moartea, căci nu a plăcut 
Domnului în parte ! Doamne luminate, 
Află, astă ţară are ale ei date. 

Țara este totul. Domnul chiar pe tron, 
Nu-i tiran al ţării, ci un mare om, 

Ce alege ţara, nu ca să lovească, 

Ci să privigheze să se împlinească 

Legile. Deci legea, doamne, s-a călcat 

Din a ta voinţă, un nevinovat, 

Fără judecată, noaptea perde viaţa. 

Pe această crimă nu va sta mult ceața. 
DOMNUL 


Drept vorbeşti, preasînte. Fost-am înșelat. 

Da, bătrinu-acela fu nevinovat. 

Cerul să mă ierte ! Roagă pentru mine. 

Pentru lucru-acesta mult voi face bine. 
(El îngenuche înaintea unei icoane.) 


Spui că omu-acesta fu nevinovat. 

Cel ce la lovirea lui m-a îndemnat, 

Blestemat să fie ! Cer a ta iertare! 
MITROPOLITUL 


Gel ce se căiește, iertăciune are, 
La altarul nostru. Doamne, fii iertat ; 
Tu, precum şi-aceea ce te-a înșelat. 
Este grea domnia. Domnul cel mai mare 
E cel ce pe sine stăpinire are; 
Doamne luminate, un sfetnic om rău 
A făcut din tine instrumentul său. 
El e domn în ţară; tu o umbră ești, 
Cu a ta putere ca să-l înveleşti. 
Ia aminte bine, o bună domnie, 
Vai, a tutulora cată ca să fie. 
Soarele în lume pentru toţi luceşte. 
Numai ce e moarte, el nu încălzește. 
Dumnezeu nu ştie decit buni și răi! 
Dragostea nu e dată numai la ai săi; 
Toţi ei sunt; dar fie ca această moarte, 
Să-aducă schimbarea ce-i dorită foarte 
De această ţară ! 
DOMNUL». 

* Pe înșelător 

Voi lovi îndată. 


MITROPOLITUL 


Miîndru domnitor; 
Mai întii lovește a ta:neputinţă ! 

Acolo e răul, în a ta voinţă. 

În privinţa celor ce te înconjor, 

Ce îţi pun în minte patimile lor, 

lar în faţa ţării şi a ei voință 

Aibi tu mai puţină voie și ființă! 
(Iese mitropolitul.) 


DOMNUL 
(singur) 

Bine zice popa. Cată să lovesc 
Pe îndemnătorul morţii. Cînd gîndesc, 
Tremur ! E politic, căci Cantacozinii, 
Mulţumiţi d-aceasta, au să taie spinii 
Ce își scot. Dar iată celalt lovit: 
Se răscoală Stroe de mulți sprijinit. 
Asfel dar lovirea dată lui, nu-mpacă 
Certele din ţară. 

(Dupe o pauză.) 

Domnul ce-a să facă 

Dupe toate ? Iată, doamna, n-am să-i spui 
Ce a zis vlădica, ce am zis eu lui. È 
Slab sunt lingă dînsa, o iubesc ca viața. 
Ea e care face soarele şi ceața 
Vieţii. 

(Intră doamna.) 


DOAMNA 

Dar vlădica, doamne, a fost aci. 
DOMNUL 

Da, a fost, şi poate iară va veni. 


DOAMNA 


Voi să nu mai vie nici chiar al lui nume, 
Aş voi să piară din această lume ! 


DOMNUL 
Asfel zici d-al ţării fericit păstor ? 

DOAMNA 


Ast păstor de turme este-un trădător. 

El aţiţă focul luptelor în țară. 

Nu i-aș da eu cirja minii lui, ci feară, 
Vrea să te dărime. Știi cit el era 

Rău cu-al tău părinte pe cînd el domnea ? 
Azi vrea să te surpe şi în locul tău 

Pe Șerban să puie, favoritul său. 

Ce ţi-a zis el oare ? Spune acum mie! 


DOMNUL, 


Taci, frumoasă doamnă, dulcea mea Marie. 
Nu poci eu a-ţi spune cu acest păstor 
Ce-am vorbit; el este al meu confesor... 


DOAMNA 

(plingind) 
A venit dar timpul acela de rele, 
Să ascunzi de mine, dorinţele tele ! 
Văz, înalte doamne, că tu te fereşti, 
Dorul meu îmi spune, că nu mă iubeşti. 
Totul trece-n lume ! O, bărbaţi ! minciună 
Este că femeia dulce cum și jună 
Este schimbătoare. De e schimbător 
Cineva, bărbatul, mîndre domnitor. 
Spune mie cine inima ta are 
Astăzi, ca durerea-mi să o simț mai mare. 


DOMNUL 


Dar goneşte umbra ce pe fruntea ta 
Vine şi umbrește strălucirea sa ! 


DOAMNA 


Nu mai este mină ca să îmi adune 
Lacrămile mele ! Crude doamne, spune, 
Cine-i fericita care o iubeşti ? 

DOMNUL 
Dulcea mea Marie, tu te rătăceşti! 
Nu iubesc pe nimeni, iată, îți voi zice ; 
Însă nici o vorbă nimănui aice ! 

Eu pe Leordeanu ce m-a înșelat 
i-a făcut să moară om nevinovat, 
1 dau judecății. 
DOAMNA 
Doamne ! Nu faci bine. 
Dind pe Leordeanu, tu mă dai pe mine. 
DOMNUL 
O, blestem ! Ai dreptul asfel a vorbi. 
Însă ce vom face spre a liniști 
Țara şi boierii ? 
DOAMNA 
Pe cei ce ridică 
Fruntea, îi loveşte ! Ai tu, doamne, frică ? 
(Intră un curier.) 
CURIERUL 
Ordin a te duce, înalte stăpîne, 
Astăzi către Buda, cu oştiri române, 
Acolo așteaptă Husein-Pașa. 
Pe Dabija-Vodă încă va chema. 
(li dă cărțile de chemare.) 
DOMNUL 
Iar mă duc la luptă?! 


DOAMNA 


Rău nu-mi pare mie. 
Tu ești domn pe țară, ai o datorie. 
Prin aceste lupte pe români ridici 
Și le faci un nume mindru de voinici. 


DOMNUL 
Să plecăm îndată ! 
DOAMNA 


Pe postelniceşti 
Ce-i faci ? 

a -DOMNUL 
Se amină, te las să domneşti 
Tu şi Leordeanu. Şi îți dau povață 
A domni : Maria, caută de-nvaţă, 
Căci ceva îmi zice că în viitor, 
Noi avem în lume un mai mare zbor. 
Cînd-iei hotărire ca să faci, gîndeşte 
Bine mai nainte, apoi împlinește 
Cu tărie mare ! 
DOAMNA 
Oh ! cum aș voi 
Ca să viu cu tine! 
DOMNUL 
a Asta nu va fi! 
Fă aşa ca mintea pe orice pornire” 
Care ia izvorul numai în simţire, 
Să domnească ! Află că şi peste tron 
E ceva mai mare, dreptul unui om, 
Ce îi dă lui legea, și noi domnitorii 
Suritem, nu stăpinii, suntem servitorii 
Neamului acesta... 
DOAMNA 5 


t S Un cuvînt d-amor, 
Nu-mi vei zice.mie, dulce domnitor ? 
{Intră un curier.) 


CURIERUL 


Kipriuli vizirul, doamne, te invită 
Ca să 'pleci la Leva ce e ocolită. 


SCENA II 


(Intr-un cort în tabăra română.) 


DOMNUL GRIGORE GHICA 


De cind sunt aice, am perdut răbdarea. 
De mai multe zile urmă-nconjurarea 

Levii, — ţin tătarii, şi ai mei români ! 
Pin-acum izbinda este la păgini. 
(Intră Dabija-Vodă.) 


DABIJA 


Am să-ţi dau eu astăzi o ciudată ştire : 
Generalul Suza a sosit cu-oştire. 


DOMNUL GRIGORE 


Doamne frate, este timpul pentru mine 
Fapte mari a face. Uită-te tu bine 

Pe această vale unde strălucesc 
Armele germane. Am să năvălesc 
Peste-aceste cete ; am a le învinge, 
Fala vitejiii inima-mi încinge ; 

Vin şi tu cu mine, eu în capul lor 

Mă voi pune... 


DABIJA. 


E cutezător 
Planul tău : e multă oastea-mpărătească ; 
Ei cu caii numai pot să ne strivească. 
DOMNUL GR. GHICA 
„Poate ! €e ne pasă. Voi a străluci , 
Printr-un fapt de arme chiar de aş peri. 
Trebui-o cunună armelor române. 
DABIJA 
Mergem dar ! Să vază oardele păgine 
Că e viaţă multă încă între noi, 
Merge-vom, în frunte fi-vom amindoi ! 
(El sună; vin căpitanii.) 
DOMNUL GR. GHICA 
Să-ncalece roşii t Să lovim germanii 
Călăreţi, să vază astăzi ei că anii 
N-au putut să schimbe vechea vitejie 
Și'că este-n lume încă-o Românie ! 
(Ei ies.) 
(Intră Creţulescu și Şerban Cantacozin.) 

CREȚULESCU 


Iată-o nebunie ! Cei doi mici tinani 

Cu un pumn de oameni se duc la germani 
Să-i bată ! Germanii au oştire mare ! 
Se va sparge oastea românilor ! Care 
Om cu minte-ar face ce au făcut ei ? 
Să-așteptăm aicea, încă, dragii mei, 
Stirile lovirei. D-această lovire 
Spînzură a țării noastre mîntuire. 
Lupta o vor perde. Paşa, supărat 
Că-au perdut ei lupta şi că s-au purtat 
Ca nebuni, îndată le-o lua domnia. 
Astăzi dar de dinşii scapă România. 


ȘERBAN CANT. 
Poate să învingă. 


CREŢULESCU 


Nu mai sunt Ștefani, 
” Şi Mihai, şi Țepeşi ca-n bătrinii ani. 
Apoi au a face cu oștire mare 
De germani. Ascultă, colo-n depărtare, 
Strigăte de-nvingeri ! Vezi prin nori de fum, 
Ca valuri ce-n fugă își făcură drum ? 
Sunt românii noştri ? 


ȘERBAN 
Nu! Ei sunt germanii 
Care fug... deci ţara va păstra tiranii. 
(Un ostaș intră.) 


OSTAȘUL 


Mare biruinţă. Domnii româneşti 
Au zdrobit cu totul oștile nemţeşti, 
Cele dinainte. Și de n-au să vie 
Ajutoare nouă, moarte şi urgie 
Peste nemți cădea-vor ! 

CREŢULESCU 
Noi sub acest cort, 
S-aşteptăm pe domnul ! Pare că-l văz mort 
Și adus aicea... 
(Un alt ostaș întră.) 


ALT OSTAŞ 
Lupta faţa schimbă. 
De a spune lucrul moartea simţ pe limbă ! 
Au venit germanii mulţi și au zdrobit 
Ale noastre cete. Boieri au perit 
Mulţi ; în nişte locuri toţi se încurcară. 
Au perit cu toţii. Soarta fu amară. 
Domnii scap cu viaţă. 
(Intră Grigore Ghica.) 


D. GRIGORE GHICA 

Viaţa am scăpat. 
Roşiii ca leii astăzi s-au luptat : 
Inecaţi de număr sub puterea grea, 
Au perit cu toţii, ca să nu se dea. 
Da-ţi-mi un cal mie! 

CREȚULESCU 
Unde mergi, stăpîne ? 


DOMNUL G. GHICA 
Să opresc din fugă cetele române. 
INTRĂ UN TURC 
(către domn) 
Pașa te învită ca să mergi cu mine 
Către el. 
CREŢULESCU 


O, doamne, nu ai face bine 

Să te duci. Boierii te-au pîrît la el. 
Lupta e perdută, paşa e mişel, 
Capul o să-ţi taie. 

DOMNUL G. GHICA 


Da, tu ai dreptate. 
15 Săorni aducă calul + În țări depărtate 
Cu ai mei voi merge, daca ast popor 
Nu mai va.să vie lingă. domnitor 
Şi sub dalbe arme sînta datorie 
El să-și facă încă... 
(Intră doamna Maria.) 
- Iată-a mea Marie. 


DOAMNA MARIA 


A ta datorie ţi-ai făcut încai 
Doamne. Să înșele pentru noi doi cai! 


SCENA III 


(O sală la palatul din Bucureşti.) 
ANTON-VODĂ, BANUL GHEORGHE BĂLEANU 


ANTON-VODĂ 


Domn sunt.eu în țară? Nu mai sunt nimic ; 
Decit cel din urmă om eu sunt mai mic. 
Ei fac tot. Domnia îmi dă numai spinii. 
Floarea o culege ei, Cantacozinii, 

„Banul Mareș, Radu Creţulescu, care 

* Face-n ţară totul. Lor dă ascultare 

Țara şi boierii. Trăind nezărit 

De supuși, la mine, nimeni n-a venit, 
Nimenea nu vine plingerea să poarte. 
Pentru mine tronul n-a fost decit moarte. 
Ei mă ţin în casă, închis. Nu mă lasă 

Fără ei afară. Ei țin a mea masă, 

Este-o sărăcie k Nu am nici un rost. 

Mă hrănesc cu linte în zile de post. 

În zile de dulce carne slabă, pîine 

Neagră îmi dau mie cum dau la un cine. 
Vinul ca oţetul care a băut 

Domnul“p-a lui cruce: Totul mi-am vîndut, 
Să trăiesc, Aceasta nu mai e domnie ! 
Cinste nici argaţii nu mai îmi dau mie! 

Vor ca să gonească de la curtea mea 
Toţi boierii ţării, totul să ne ia 
Şi să dea la alţii de ai lor cu care 
Ei se şerb, şi nimeni n-are-aici întrare, 
Nici dregătorie, daca lor nu dau 
Vorba ca să facă voia ce ei au. 1 
Decit o domnie astfel așerbită, 
Vie iar Grigore ! Domnul te invită, 
Bane, cu ai casei tele ajutor 
Tu să vii; dar ce e mai supărător 
Pentru mine, este că ei să pling mie 
Că boieri ţării ce vin la domnie, 
Tu, cu-ai tăi, în umbră, aţi făcut un plan 
Ca să luaţi viața lui Mareş, Șerban 
Și lui Creţulescu. Deci la judecată 
n divan chiar astăzi ei veniră-ndată. 
Hrisca vel vistierul şi Bucșan, Ştirbei, 
Ivașcu, Băleanu şi alții cu ei, 
Sunt pîrîți. Divanul spartu-s-a cu spadă, 
Căci Cantacozinii nu au dat dovadă. 

GHEORGHE BĂLEANU 
Doamne ! Bine-mi pare că i-ai cunoscut 
Ce sunt Şeităneştii. 

ANTON-VODĂ 
Mult timp am tăcut : 

Dar acum, Bălene, voi lovi. Puterea 
Voi să-o dau eu ţie, tu să ai vegherea, 
Tu să porţi tot lucrul Țării Româneşti 


Dupe legi. 
BALEANU ` 
Să fie, doamne, cùm "voieşti. 
ANTON-VODĂ 


Da, să-iei bastonul vornicului mare. 
(Băleanu îi sărută mina.) 
1 Aceste toate sunt menționate*de 'cron.- Constantin Căpitanul 


In Ch. sa. Vezi Magazia istoric, pag. 360, tomul I, Viața lui 
Anton-Vodă (n. a.). v s. , usi taper doze e 


Ae 


Iar pe acești oameni ce-au făcut o stare 
Tristă țării noastre, voi ca să-i înfrîni 
Și să-mi dai tu mie hăţul ţării în mini. 


GHEORGHE BĂLEANU 


Bine zici, o, doamne, bine încă faci. 
Certele din țară trebuie să-mpaci. 

Mult rău ei făcură şi aceste rele 

"Ţara ta le dase moliciunei tele. 

Ştii ce este Mareş banul ? Vrea să ia 
EI domnia țării. Cind ban el pornea 
La Craiova, punga de un domn făcuse. 
El plecă cu grapa.1 Și-asfel s-abătuse 
De la a sa cale de supus. Aveau 
Triîmbiţe şi tobe, surle ce sunau, 
Gloate dupe dînsul, şi copii din casă 
Toţi cu lănci şi straie dalbe de mătase. 
Caii săi povodnici în scumpe vestminte, 
Prin şele de aur mergeau înainte. 
Asfel în Craiova umblă, şi aci 

El la curte vine. 


ANTON-VODĂ 
Tu îl vei smeri. 
Dar cer de la tine, ca să curme-odată 
Gu-a lui Leordeanu tristă judecată 
Leordeanu este un omoritor, 


GHEORGHE BĂLEANU 


Mare domnitor, 
Nu mai crede toate cîte o să-ți spună: 
Ura de partite toate le-ncunună. 


ANTON-VODĂ 


Oarcum, ia bastonul, mare vornic ești. 
Pe aceşti trei, bane, tu ai să lovești ! 
(Gheorghe Băleanu iese.) 
` (Privind pe fereastă.) 


1 Grapă, pe limba veche : suită mare cu paradă (n. a). 

Dar ce grapă este? Caii învaltrapaţi, 

Şi copii din casă, cu lănci lungi armaţi, 

Muzici şi poporul, iar în frunte pasă 

Mareş banul ! Vine spre a noastră casă. 

Pare-un domn ! El este domn adevărat, 

Domnul țării mele. Eu un lepădat! 
(Intră banul Mareş Radu.) 


CREȚULESCU, ȘERBAN CANTACOZIN SPĂTARUL și alţii 


MAREȘ 


Ce-auzim noi, doamne! că tu ai schimbat 
Sfetnicii domniii şi bastonu-ai dat 
Banului Băleanu ? Adevărat să fie ? 

Asta e cuvintul ce mi-ai dat tu mie? 


RADU CREȚULESCU 
Doamne ! Vei tu oare să perzi tronul țării? 
Nu lăsa domnia, doamne, întimplării. 
Te gîndeşte bine la ce faci, Ei, sunt 
Cu Grigore Ghica. 


ȘERBAN CANT. SPĂTARUL 


Doamne! N-am cuvint 
Demn ca să arate toată supărarea. 
Ge-a încins boierii cînd află schimbarea 
Sfetnicilor ! Doamne, cînd nu vom mai fi 
Noi la tron, ca ceara tot se va topi. 
ANTON-VODĂ 
N-am schimbat pe nimeni, cei. care v-au spus, 
Au minţit, poporul cu voi e supus, 
"Țara fericită, şi boierii încă 
Sunt smeriţi ; o minte mare şi adîncă 
Totul priveghează. Cit eu voi domni, 
Stetnici ai domniii numai voi veți fi. 
ȘERBAN SPÄT, CANTACOZIN 


De vei-da la alții cîrma, tu pe dată 
Perdea-vei domnia! 

„ANTON- VODA . E 
et iile S Asta: «niciodată 
Nu va fi. 
RADU CREȚULESCU 
„Bastonul, lui Băleanu-ai dat, 
Cu acestea toate! 
ANTON-VODĂ 
-.„ Așa am unmat, +-+ 
Ca să văz ce zice, cînd el la domnie 
Ar veni, ce-ar face. 
CREŢULESCU 
Ce ţi-a zis el ţie? 
ANTON-VODĂ 
El nu vă iubeşte, mi-a zis că pe voi 
A să vă trimiţă departe,de noi; . 
Dar ce vreţi voi oare să ştiţi ce el, zice 
De voi, cînd eu, domnul, vouă zic! aice ; 
Să aveţi credință, cu voi voi domni. 


ȘERBAN CANT. SPAT. 


Măria ta, astăzi se va întruni 
Adurarea ţării ca să hotărască 
A lui Leordeanu pricină domnească. 


= ANTON-VODĂ 


Stroe Leordeanu este înferat. 

Astăzi o să-l scoată spre-a fi judecat, 

D-adunarea ţării, cum voi ştiţi prea bine. 

Cervreţi 'despre-aceasta încă de la mine ? 
„ "(Intră 'vătaful de aprozi.) 


VĂTAFUL 
: Adunarea ţării pentru judecată 


in Te aşteaptă, doamne: 


r 2 ANTON-VODĂ” 


+» Voi veni îndată. 
Mă urmaţi pe mine! 

` MAREŞ 


' Da, să vii cu noi, 
Să nu ţi se-ntîmple ceva. 


o 


ANTON-VODĂ 
Dar cu voi 

Eu n-am nici o frică .la.orice-ntîmplare ; 

Vom afla în garda ta noi apărare. 

Ai copii din casă numeroşi şi-armaţi 

Cît chiar cu tătarii tu poți să te.baţi. 

(Ei ies. Muzica lui Mareş sună afară; tobele bat. Gloatele 
plătite de Mareş strigă.) 


GLOATELE 
Să trăiască Mareş! 


ANTON-VODĂ 
(la o parte) 


Eu nu sunt nimic. 
El-e domn în ţară ! Ce poci să mai zic? 


SCENA IV 


(O sală mare în adunarea ţării. 
Aici se văd preoți, ostași, boieri, țărani, pe bănci. Postel- 
miceasa Elena Cantacozin cu familia sa.șed pe o bancă 
la o parte.) . 


ANTON-VODĂ, MAREŞ, RADU CREȚULESCU, ŞERBAN 
SPĂTARUL CANT, STROE LEORDEANU VORNICUL și 
alți boieri 


ANTON-VODĂ 
(dupe tron) 
Voi, copii ai țării, ce v-aţi adunat 
Dupe veche date, în acest palat, 
Păsurilor ţării să daţi ascultare. 
Vouă dau eu astăzi pentru cercetare 
Pricina lui Stroe. 

UN BOIER 


Doamne, fericiţi 
Anii tăi să fie, doi nenorociţi 
Zac în închisoare, unu-i Bălăceanu 
Radu, altul este Neagu Săcuianu. 
Acelui din urmă nasul i-au tăiat, 
Chiar ai tăi miniştri ! Ce s-a întîmplat, 
Nu ştiu: cel din urmă, osîndit el este 
Iar să-i taie nasul... Daca n-ai tu veste 
De aceste fapte, mare domn al meu, 
Să le dai iertare astăzi te rog eu. 


ANTON-VODĂ 
4 (către miniştri) 
De la gros să-i scoață ! Liberi ei să fie! 
(Miniştrii trimit ca să le dea drumul.) 


ANTON-VODA 


Să venim acuma la prochimen ! Mie, 
Poţi tu, Leordene, să răspunzi curat ? 
Ai făcut tu moartea bunului bărbat 
Constantin ? Pe tine casa te piîrăște. 


STROE LEORDEANU 
Casa lui, stăpine, știi că mă urăște; 
Pira-i mincinoasă. Eu nu ştiu nimic. 
Şi nimic, de moartea-i nu poci eu să zic. 
Cine mă pirăște, vie, dovedească ! 
ȘERBAN CANTACOZIN 
Iată o scrisoare ce-o să vorbească. 
Adevărul este de la fostul domn. 
El aruncă vina toată p-acest om ; 
El i-a dat povaţă... 
STROE LEORDEANU 
Aceasta ce face 
Volnic este domnul a scri ce îi place. 
ȘERBAN CANTACOZIN 
(arătind încă trei scrisori) 

Iată trei răvașe, scrise chiar de sine 
Lui Vărzaru, scrie ca să-i facă chine, 
Apoi să omoare p-acel bun creștin. 
Eşti ucigătorul lui €antacozin. 
Oh ! citiţi cu toţii să vedeţi voi bine 
Este a lui mină. 

STROE LEORDEANU 


Scrise sunt de mine. 
Vinovat sunt, doamne, dar iertare cer, 
Domnul mi-a zis mie; nu lăsaţi să per, 
Oameni buni ! 
TOŢI 


Blestemat să fie ! 
El e vinzătorul ! 


STROE LEORDEANU 
Îndurare mie ! 
TOȚI 
Moarte pentru moarte ! 


ANTON-VODĂ 
Legile cătaţi, 
Şi vedeţi ce zice. 
(Un grafier domnesc deschide pravila și citește :) 
GRAFIERUL 
„Cela ce omoară, tot cu moarte pere.“ 


ANTON-VODĂ 
Asfel dar, să moară! Pravila o cere. 


STROE LEORDEANU 
(Scapă din mina seimenilor și se aruncă la picioarele 
Elenei Cantacozin postelniceasa.) 
Tu, ce ești femeie, soră, mumă, cer 
"ie, lasă-mi viața, nu face să per. 
Am copii, am mumă și surori ca tine. 

Tu, ce eşti în viaţă un înger de bine, 
Tu, al cării suflet știe a ierta, 

Iartă pe acela ce la poala ta 

În genuchi îţi cere viața ! Cer iertare. 
Roagă să mă ierte domn și adunare! 
Iertăciunea este de la Dumnezeu, 

Fii ca dinsul mare, doamnă, te rog eu!... 


POSTELNICEASA ELENA 
(cu ochii lăcrămaţi, către domn şi adunare) 
Eu îl iert, copiii fac ca muma lor. 


Iartă şi tu, doamne, p-ast omoritor ! 
ANTON-VODĂ 


Îl iertaţi ? Eu încă îi dau lui iertare; 
Dar în astă lume loc mai mult el n-are. 
Să se ducă-ndată să intre în schit 
Depărtat de lume şi călugărit. 

El să roage cerul și să se căiască 

D-ale sale fapte ! 


TOŢI 
Se călugărească ! 
ANTON-VODĂ 


La Snagov, acolo unde s-a-mplinit 
Moartea ! 


MITROPOLITUL TEODOR 


.„ Doamne, l-am primit 
În monaha viaţă. Silvestru-l cheamă. 


STROE LEORDEANU 
Mohamet mai bine! 


TOȚI 
El nu are teamă! 

ANTON-VODĂA 
Cele trei răvaşe leagă-le-i de git, 
La Snagov să-l ducă şi numaidecit ! 
(ÎL scot din adunare cu strigăte și îl duce.) 


Fine 


